JUDEȚUL MUREȘ                                                                                (nu produce efecte juridice)*
MUNICIPIUL TÂRGU MUREȘ                                                                
Administrația Domeniului Public                                                                  PRIMAR,
Compartimentul Juridic și Avize					                 Soós Zoltán
Nr. 42896/10666/07.09.2026

REFERAT   DE   APROBARE
privind desemnarea reprezentanților Municipiului Târgu Mureș în Adunarea Generală a Acționarilor la S.C. Transport Local S.A. Târgu Mureș


	Prin adresa nr. 2777/10.08.2026, înregistrată la S.P.A.D.P. sub nr. 38947/9638/11.08.2026, S.C. Transport Local S.A. solicită adoptarea unei hotărâri de Consiliu local prin care să se desemneze și mandateze doi consilieri locali și un membru al aparatului de specialitate al Primarului spre a reprezenta Municipiului Târgu Mureș în cadrul Adunărilor Generale a Acționarilor societății. 

	Ulterior, prin adresa cu nr. 3013/03.09.2026, înregistrată la S.P.A.D.P. sub nr. 42595/10569/03.09.2026, S.C. Transport Local S.A. solicită completarea proiectului de hotărâre cu anumite prevederi care să reglementeze în amănunt limitele mandatului reprezentanților și modalitatea de exercitare a votului acestora în cadrul A.G.A., pe care le-am integrat în textul actului normativ supus aprobării consiliului local.

	Petiția a fost formulată în concordanță cu prevederile articolului 8 alin. (2) și (3) din Statutul societății, modificat în ședința A.G.A. din data de 20.05.2026, potrivit cărora:
”(2) Municipiul Târgu Mureș, în calitate de acționar unic al societății, este prezentat în Adunarea Generală a Acționarilor de 3 (trei) persoane, desemnate prin hotărâre a Consiliului Local al Municipiului Târgu Mureș, după cum urmează: 
a) 2 (doi) reprezentanți din rândul consilierilor locali ai Municipiului Târgu Mureș;
b) 1 (un) reprezentant din cadrul aparatului de specialitate al Primarului Municipiului Târgu Mureș.
(3) Persoanele desemnate potrivit alin. (2) își exercită mandatul în baza hotărârii Consiliului Local al Municipiului Târgu Mureș prin care au fost desemnate și mandatate”.

Legislația direct aplicabilă proiectului de hotărâre alăturat se constituie din:
· Articolul 125, alin. (1) din Legea societăților nr. 31/1990: ”Acţionarii pot participa şi vota în adunarea generală prin reprezentare, în baza unei împuterniciri acordate pentru respectiva adunare generală.” 
· Articolul 129, alin. (2), lit. a), respectiv alin. (3), lit. d) din O.U.G. nr. 57/2019 privind Codul Administrativ: 
”(2) Consiliul local exercită următoarele categorii de atribuţii: 
a) atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;
[…]
(3) În exercitarea atribuţiilor prevăzute la alin. (2) lit. a), consiliul local:
d) exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii”
· Art. 16, alin. (1) și art. 17, alin. (2) din Legea nr. 92/2007 a serviciilor publice de transport persoane în unităţile administrativ-teritoriale:
”Art. 16 (1) Consiliile locale, consiliile judeţene şi Consiliul General al Municipiului Bucureşti sunt obligate să asigure, să organizeze, să reglementeze, să coordoneze şi să controleze prestarea serviciilor publice de transport desfăşurat pe raza administrativ-teritorială a acestora.
       […]
      Art. 17 (2) În exercitarea atribuţiilor ce le revin, autorităţile deliberative ale administraţiei publice locale şi adunările generale ale asociaţiilor de dezvoltare intercomunitară ori ale altor forme de asociere între unităţile administrativ-teritoriale adoptă hotărâri sau emit dispoziţii, după caz.”
· Art. 8, alin. (1) al Legii nr. 51/2006 a serviciilor comunitare de utilități publice:    
       ”(1) Autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, gestionarea şi funcţionarea serviciilor de utilităţi publice, precum şi în ceea ce priveşte crearea, dezvoltarea, modernizarea, reabilitarea şi exploatarea bunurilor proprietate publică sau privată a unităţilor administrativ-teritoriale care compun sistemele de utilităţi publice.”

Persoanele propuse vor fi mandatate să reprezinte interesele unității administrativ-teritoriale cu respectarea regimului juridic al incompatibilităților și al conflictului de interese prevăzut de legislația în vigoare, urmând ca numirea efectivă să se realizeze prin vot, cu majoritate absolută, conform procedurilor statutare și administrative.

Pe cale de consecință, în scopul asigurării unei reprezentări eficiente, corelate atât cu interesele comunității locale, cât și cu supravegherea tehnică și administrativă a serviciului public de transport, se propune desemnarea reprezentanțilorp în cadrul AGA, potrivit proiectului de hotărâre alăturat, pe care îl supunem aprobării Consiliului Local al Municipiului Târgu Mureș.


Aviz favorabil al
Administrației Domeniului Public
Ing. Florian Moldovan

Întocmit,
C.j. Tudor Făgărășan


Inspector de specialitate
Tomoiagă Tunde Maria

















*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139  OUG Codul administrativ
R O M Â N I A 										 Proiect
JUDEȚUL MUREȘ        							(nu produce efecte juridice)*
CONSILIUL LOCAL MUNICIPAL TÂRGU MUREȘ

                                    		            PRIMAR
                                   		        Soós Zoltán


H O T Ă R Â R E A   nr. ___________

din _________________________2026


privind desemnarea reprezentanților Municipiului Târgu Mureș în Adunarea Generală a Acționarilor la S.C. Transport Local S.A. Târgu Mureș

Consiliul Local Municipal Târgu Mureș, întrunit în ședință ordinară de lucru,

	Având în vedere:
a) Referatul de aprobare nr. 42896/10666/07.09.2026 inițiat de Serviciul Public Administrația Domeniului Public privind desemnarea reprezentanților Municipiului Târgu Mureș în Adunarea Generală a Acționarilor la S.C. Transport Local S.A. Târgu Mureș”;
b) Raportul comisiilor de specialitate din cadrul Consiliului Local Municipal Târgu Mureș;
c) Raportul Direcției Juridice, Contecios Administrativ și Administrație Publică Locală nr.______________;
În conformitate cu prevederile:
· Art. 8, alin. (2) - (6) din Statutul S.C. Transport Local S.A. Târgu Mureș;
· Legii serviciilor comunitare de utilități publice nr. 51/2006, republicată, cu modificările și completările ulterioare;
· Art. 111, art. 113 și art. 115 din Legea societăților nr. 31/1990, republicată, cu modificările și completările ulterioare;
· Legii nr. 92/2007 a  serviciilor publice de transport persoane în unităţile administrativ-teritoriale, republicată, cu modificările și completările ulterioare;
· art. 46¹ din O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare;
În temeiul prevederilor art. 129, alin. (1), alin. (2), lit. a) și d), alin. 3, lit. d), alin. (7), lit. n), alin. (9), lit. c), art. 131, art. 139, alin. (1), art. 196, alin. (1), lit. a) și ale art. 243, alin. (1), lit. a) din O.U.G. nr. 57/2019 privind Codul Administrativ, cu modificările și completările ulterioare,

H o t ă r ă ș t e :

Art. 1. 
(1) Se desemnează, în numele Municipiului Târgu Mureș, în calitate de acționar unic al S.C. Transport Local S.A., pentru exercitarea calității de reprezentanți în Adunarea Generală a Acționarilor, următoarele persoane:
1. __________________, consilier local în cadrul Consiliului Local al Municipiului Târgu Mureș;
2. __________________, consilier local în cadrul Consiliului Local al Municipiului Târgu Mureș;

(2) Persoanele prevăzute la alineatul 1 reprezintă același acționar unic, respectiv Municipiul Târgu Mureș, nu acționează în nume propriu și nu dobândesc, prin desemnare, calitatea de acționari distincți ai S.C. Transport Local S.A.

Art. 2. Mandatul reprezentanților desemnați conform articolului 1 se exercită începând cu data comunicării prezentei hotărâri, fără a putea depăși durata mandatului Consiliului Local al Municipiului Târgu Mureș care a dispus desemnarea.

Art. 3. 
(1) Reprezentanții votează în limitele mandatului acordat. Pentru hotărârile care necesită mandat special, acesta este expres, prealabil și acordat prin hotărâre a Consiliului Local al Municipiul Târgu Mureș.
(2) Mandatul special este necesar în următoarele situații:
a) modificarea statutului/actului constitutiv și reorganizarea, transformarea, fuziunea, divizarea, dizolvarea sau lichidarea societății;
b) majorarea ori reducerea capitalului social, conversia categoriilor de acțiuni și emiterea de obligațiuni;
c) aprobarea situațiilor financiare anuale, repartizarea profitului, acoperirea pierderilor, stabilirea dividendelor și descărcarea de gestiune;
d) numirea, revocarea sau încetarea mandatului administratorilor, precum și aprobarea ori modificarea indicatorilor de performanță și a remunerației/beneficiilor acestora și ale directorilor, când competența aparține AGA;
e) orice altă situație în care mandatul expres este impus de lege, statut, act constitutiv, autoritatea publică tutelară sau o hotărâre a Consiliului Local.
(3) În lipsa mandatului special, reprezentanții nu votează asupra punctului respectiv și solicită, după caz, amânarea sau reintroducerea acestuia pe ordinea de zi. Enumerarea de la alineatul 2 este orientativă și nu exhaustivă, și nu restrânge obligația de a solicita mandat expres în alte cazuri.

Art. 4. Reprezentanți desemnați prin prezenta hotărâre au obligați respectării Legii nr. 31/1990, O.U.G. nr. 109/2011, O.U.G. nr. 57/2019, Legii nr. 161/2003, în măsura aplicabilă, statutul/actul constitutiv al societății, precum și normele care privesc incompatibilitățile, conflictele de interese, integritatea, transparența decizională și guvernanța corporativă a întreprinderilor publice.

Art. 5. În cazul apariției unei situații de incompatibilitate, a unui conflict de interese sau al unui alt impediment legal, reprezentantul informează de îndată Consiliul Local al Municipiului Târgu Mureș și se abține de la exercitarea atribuțiilor afectate până la clarificarea situației și, după caz, desemnarea unui înlocuitor.

Art. 6. 
(1) Mandatul încetează prin expirarea duratei pentru care a fost acordat, prin revocare, la pierderea calității ori a funcției în considerarea căreia a fost desemnat reprezentantul, la încetarea raportului de serviciu ori de muncă, după caz, precum și în alte situații prevăzute de Lege sau de statut/actul constitutiv.
(2) Consiliul Local al Municpiului Târgu Mureș poate revoca, prin hotărâre, mandatul oricăruia dintre reprezentanți, în condițiile Legii.


Art. 7. Cu aducerea la îndeplinire a prezentei hotărâri se încredințează consilierii locali desemnați la art. 1 și S.C. „Transport Local” S.A. Târgu Mureș;
Art. 8. În conformitate cu prevederile art. 252 alin. (1) lit. c) și ale art. 255 din O.U.G. nr. 57/2019 privind Codul administrativ, precum și ale art. 3 alin. (1) din Legea contenciosului administrativ nr. 554/2004, prezenta hotărâre se înaintează Prefectului Județului Mureș pentru exercitarea controlului de legalitate.
Art. 9. Prezenta hotărâre se comunică:
-	S.C. „Transport Local” S.A. Târgu Mureș;
-	Serviciul Public Administrației Domeniului Public
-	Persoanelor desemnate la articolul 1 al prezentei hotărâri.


Viză de legalitate
Secretarul General al Municipiului Târgu Mureș,
BORDI KINGA




















*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139  OUG Codul administrativ
